Suomen hallinnollinen aluejako

Suomen hallinnollinen aluejako pohjautuu maakunta- ja kuntajakoon. Vuonna 2019 Suomessa on 19 maakuntaa ja 311 kuntaa. Tilasto- ja hallinnointitarpeita varten maakunnat on ryhmitelty seitsemän aluehallintoviraston toimialueiksi. Elinkeino-, liikenne- ja ympäristökeskusten eli ELY-keskusten toimialueita on 15 kpl. Myös Suomen vaalipiirit joita on yhteensä 13, koostuvat maakuntien yhdistelmistä. Yhteinen tilastollisten alueyksiköiden nimikkeistö eli NUTS on Euroopan tilastovirasto Eurostatin alueluokitus. Suomi on jaettu viiteen NUTS- suuralueeseen. Hallinnollisen aluejaon lisäksi Suomea on jaettu erilaisin perustein moniin muihinkin alueisiin. Tällaisia alueita ovat muun muassa Suomen maisemamaakunnat ja Suomen luonnontieteelliset maakunnat. == Aluejaon historiaa == Suomen läänit olivat 1600-luvulta vuoden 2009 loppuun saakka hallinnollisia alueita, joita johtavat lääninhallitukset toimivat valtion keskushallinnon toimeenpanoeliminä. Lääniä alempiasteisia valtion paikallishallintoalueita olivat kihlakunnat. Ne olivat muun muassa tuomarien ja henkikirjoittajien virkapiirejä. Suomen historialliset maakunnat on Suomessa yleensä määritelty Ruotsin valtakunnan hallintoalueina myöhäiskeskiajalla olleiden linnaläänien mukaan. Toinen mahdollinen määrittelyperusta historiallisille maakunnille voivat olla kansanomaisina nimityksinä ja joskus myös historiallisia maakuntia vastaavina Suomen kansan ”heimoina” hahmottuvat kulttuurialueet. Historialliset maakunnat ovat Ahvenanmaa, Häme, Karjala, Lappi, Pohjanmaa, Satakunta, Savo, Uusimaa ja Varsinais-Suomi. Vuonna 2010 perustettiin Aluehallintovirastot ja ELY- keskukset. Niihin siirtyi entisten TE-keskusten, alueellisten ympäristökeskusten, tiepiirien, lääninhallitusten liikenne- ja sivistysosastojen sekä Merenkulkulaitoksen tehtäviä. Suomessa on tehty vuodesta 1934 lähtien ja varsinkin 2010-luvulla useita kuntaliitoksia. Kuntaliitoksen syinä ovat yleensä taloudelliset ja toiminnalliset, toisinaan myös aluepoliittiset syyt. Aiemmin kunnat ryhmiteltiin 70 seutukuntaan, mutta niistä on luovuttu virallisena aluejakona vuoden 2014 alussa. ==Maakunnat== Suomessa on 19 maakuntaa, joista väkiluvultaan pienin on Ahvenanmaa (27 817 as.) ja suurin Uusimaa (1 429 202 as.). Maapinta-alaltaan pienin on myös Ahvenanmaa (1 552,57 km²), kun taas suurin on Lappi (92 664,60 km²). Väestötiheys on pienimillään 1,98 as./km² (Lappi), suurimmillaan se on 223 as./km² (Uusimaa). Suomi on verraten harvaan asuttu maa, ja sen 5,4 miljoonaa asukasta keskittyvät pääosin maan etelä- ja keskiosiin. Maakunta Maakunta Maakunta- keskus Väki- luku () Ennuste 2040 (2015) Maapinta- ala (km²) Väestö- tiheys (as./km²) () Ahvenanmaa, Åland Maarianhamina 34 441 Etelä-Karjala, Södra Karelen Lappeenranta 125 143 Etelä-Pohjanmaa, Södra Österbotten Seinäjoki 192 434 Etelä-Savo, Södra Savolax Mikkeli 134 523 Kainuu, Kajanaland Kajaani 68 369 Kanta-Häme, Egentliga Tavastland Hämeenlinna 180 820 Keski-Pohjanmaa, Mellersta Österbotten Kokkola 70 136 Keski-Suomi, Mellersta Finland Jyväskylä 278 779 Kymenlaakso, Kymmenedalen Kouvola 167 196 Lappi, Lappland Rovaniemi 175 166 Pirkanmaa, Birkaland Tampere 560 813 Pohjanmaa, Österbotten Vaasa 194 996 Pohjois-Karjala, Norra Karelen Joensuu 159 730 Pohjois-Pohjanmaa, Norra Österbotten Oulu 440 989 Pohjois-Savo, Norra Savolax Kuopio 247 688 Päijät- Häme, Päijänne-Tavastland Lahti 202 677 Satakunta, Satakunda Pori 213 894 Uusimaa, Nyland Helsinki 1 913 682 Varsinais-Suomi, Egentliga Finland Turku 500 015 ==Suomen kunnat== Vuonna 2019 Suomessa on 311 kuntaa. Kuntia jaetaan myös vielä tarkempiin osiin eli taajamiin sekä kunnanosiin, kaupunginosiin tai kyliin. Saman kunnan alueella voi olla käytössä useampia postinumeroita, Luettelo Suomen postinumeroista kunnittain. ==Aluehallintovirastojen toimialueet == Suomen lainsäädännön toimeenpano-, ohjaus- ja valvontatehtäviä alueellisella tasolla hoitavat aluehallintovirastot. Jokaisella aluehallintovirastolla on tietty toimialue, joka käsittää yhden tai useamman maakunnan. aluehallintovirasto toimialueen muodostavat maakunnat pää- toimipaikka muu toimipaikka väkiluku toimialueella (1.1.2010) Etelä-Suomen aluehallintovirasto Etelä-Karjala, Kanta-Häme, Kymenlaakso, Päijät-Häme, Uusimaa Hämeenlinna Helsinki, Kouvola 2 209 677 Itä-Suomen aluehallintovirasto Etelä-Savo, Pohjois-Karjala, Pohjois-Savo Mikkeli Kuopio, Joensuu 569 840 Lapin aluehallintovirasto Lappi Rovaniemi Rovaniemi 183 775 Lounais-Suomen aluehallintovirasto Satakunta, Varsinais-Suomi Turku Pori 690 400 Länsi- ja Sisä-Suomen aluehallintovirasto Etelä-Pohjanmaa, Keski-PohjanmaaMinisteri Kiviniemen lausuma Valtiovarainministeriö, Keski-Suomi, Pirkanmaa, Pohjanmaa Vaasa Tampere, Jyväskylä 1 199 142 Pohjois-Suomen aluehallintovirasto Kainuu, Pohjois-Pohjanmaa Oulu Oulu 471 774 Ahvenanmaan valtionvirasto Ahvenanmaa Maarianhamina Maarianhamina 27 732 == Kirkollishallinto == Suomen evankelis-luterilaisella kirkolla on yhdeksän hiippakuntaa: Turku, Tampere, Oulu, Mikkeli, Porvoo, Kuopio, Lapua, Helsinki ja Espoo. Hiippakunnat on jaettu alueellisesti rovastikuntiin, joihin kuuluu 3–13 seurakuntaa. Yhteensä Suomessa on 412 evankelis-luterilaista seurakuntaa. Suomen ortodoksinen kirkko on jakaantunut Helsingin (8 seurakuntaa), Karjalan (11 seurakuntaa) ja Oulun (5 seurakuntaa) hiippakuntiin. Katolisella kirkolla on koko Suomen kattava Helsingin hiippakunta, joka on jakaantunut seitsemään seurakuntaan. == Maantieteelliset aluejaot == Hallinnollisen aluejaon lisäksi Suomea on jaettu toiminnallisin tai historiallisin perustein monenlaisiin alueisiin, kuten Pääkaupunkiseutu tai Järvi-Suomi. Tällaisia ovat myös Suomen maisemamaakunnat, jotka määriteltiin arvokkaiden maisema-alueiden etsimiseksi ja arvottamiseksi. Hydrologinen jako perustuu eri jokien valuma-alueisiin ja vesireitteihin. Koska valuma-alueet eivät noudata valtioiden rajoja, monista valuma-alueista osa on Suomen ulkopuolella. Luonnonmaantieteellinen jako perustuu eri kasvien esiintymis- tai menestymisalueisiin (Suomen luonnontieteelliset maakunnat). Aluepoliittisia aluejakoja on Suomessa kuten muuallakin eri aikoina tehty eri perustein. Viime aikoina etenkin paikkatietomenetelmien kehittyminen on mahdollistanut alueellisessa suunnittelussa ja kehittämisessä siirtymisen kuntapohjaisista aluejaoista tarkempiin, esimerkiksi tilastollisiin ruutuaineistoihin perustuviin luokituksiin. ==Lähteet== * === Viitteet === *